Thread:Portal talk:El/MediaWiki/skin/Κάποιες σκέψεις

Μεγάλο παίδεμα αυτή λέξη. Θεωρώ ότι χρειάζεται προσοχή στην επιλογή του όρου για να μη γίνεται σύγχυση με τις σχετικές αλλά όχι απολύτως συνώνυμες λέξεις theme και template.

Ας δούμε λίγο τι είναι το καθένα:
 * Το skin είναι αυτό που λέει η λέξη, δηλαδή μια πέτσα, μια επιδερμίδα, ένα ρούχο που το φοράς πάνω από ένα site ή πάνω από ένα πρόγραμμα. Πρόκειται δηλαδή για κάτι πολύ επιφανειακό. Δεν προκαλεί αλλαγές στο site, απλά του αλλάζει την όψη, την εμφάνιση.
 * Το template από την άλλη (στη γενική του έννοια, όχι στο MediaWiki) δεν είναι συνώνυμο γιατί πολλές φορές το template περιλαμβάνει και δομικές αλλαγές στο site/πρόγραμμα.
 * Δυστυχώς στο MediaWiki είναι όλα ανάποδα, πράγμα που περιπλέκει τα πράγματα. Εδώ λοιπόν, template σημαίνει κάτι εντελώς άλλο, σημαίνει προγραμματιστικό πρότυπο, κάτι ανάλογο με τις ρουτίνες του προγραμματισμού. Οπότε αυτό το ξεχνάμε. Επίσης εδώ στο MediaWiki το skin δεν είναι και τόσο επιφανειακό. Εδώ προκαλεί δομικές αλλαγές. Άρα το skin εδώ χρησιμοποιείται με την έννοια που χρησιμοποιείται το template γενικότερα.
 * Το theme από την άλλη συνδέεται γενικά με την έννοια της παραλλαγής. Δηλαδή η έννοια theme δεν δίνει τόσο βάρος στο ότι αλλάζει την εμφάνιση κάποιου πράγματος γενικά όσο στο ότι την αλλάζει μεν αλλά σαν μια παραλλαγή μιας δεδομένης εμφάνισης. Δηλαδή π.χ. μπορεί να έχουμε το κόκκινο theme, το πράσινο theme κ.ο.κ. Φυσικά τίποτα από όλα αυτά δεν είναι κανόνας γιατί όλες αυτές τις λέξεις ο καθένας τις χρησιμοποιεί όπως θέλει. Χονδρικά όμως θα έλεγα ότι το theme εστιάζει στην παραλλαγή.

Οπότε πώς τα μεταφράζουμε;
 * Το template ήδη έχει καθιερωθεί ως πρότυπο ό,τι και να σημαίνει.
 * Το theme είναι ελληνική λέξη οπότε μας διευκολύνει να το κρατήσουμε ως έχει δηλαδή θέμα.
 * Οπότε όλο το βάρος πέφτει στο skin:
 * Σαφέστατα λέξεις όπως δέρμα, πέτσα, επιδερμίδα απορρίπτονται. Δεν λέω, ωραίες είναι αλλά επειδή το skin έχει μια σημαντική θέση μέσα στο MediaWiki θα υποτιμούσε ίσως τη βαρύτητα που έχει ένα skin. Δηλαδή το Vector Skin δεν είναι κάτι απλό για το πούμε Δέρμα Vector.
 * Απορρίπτεται επίσης τη λέξη εμφάνιση γιατί είναι πολύ γενική και θα προκαλεί σύγχυση. Π.χ. «Μετάβαση στις εμφανίσεις»: Τι εννοεί; Στα skins; Ή στο views; Ή σε κάποιο μέρος που μας λέει πόσες φορές εμφανίζεται μια λέξη στο κείμενο;
 * Οι αρχικοί μεταφραστές χρησιμοποίησαν τον, κατά τη γνώμη μου, παντελώς αδόκιμο και άσχετο όρο οπτική οργάνωση. Τι θα πει αυτό; Τι πληροφορίες δίνει στο χρήστη κάτι τέτοιο; «Εγκαταστήστε την οπτική οργάνωση Vector»: Δεν βγάζει νόημα.
 * Η μόνη λέξη που είδα στο translatum και φαίνεται να βγάζει νόημα είναι η λέξη πρόσοψη. Παραδείγματα χρήσης:
 * Εγκαταστήστε την πρόσοψη Vector
 * Μετάβαση στις προσόψεις
 * Ο επεξεργαστής κειμένου δεν είναι συμβατός με την πρόσοψη που χρησιμοποιείτε